EkBass/fiwiki-20250220-pages-articles huggingface dataset:
Heikki Leppänen

Heikki Olavi Leppänen (s. 31. elokuuta 1946 Parkano) on suomalainen yleisurheilija. Urheilu-uransa jälkeen hän on toiminut valmentajana ja yleisurheilukommentaattorina Radio Suomen urheilulähetyksissä. Päälajissaan kymmenottelussa Leppänen voitti kolme SM-mitalia. Hän osallistui Montrealin olympialaisiin 1976, jossa kuitenkin keskeytti. Leppäsen kymmenottelun ennätys on 7 860 pistettä (vuodelta 1976, nykytaulukolla 7 755 pistettä). Uransa loppupuolella hän kilpaili myös kuulantyönnössä ja työnsi parhaimmillaan 18,12 m. Leppänen edusti Punkalaitumen Kuntoa ja Parkanon Urheilijoita. Leppänen toimi moniotteluiden lajivalmentajana Suomen Urheiluliitossa vuosina 1983–1995. == Saavutuksia == * Ulkoradat – kymmenottelu ** kultaa 1976 ** hopeaa 1975 ** pronssia 1973 * Sisäradat ** Seitsenottelu – kultaa 1973 ** Kuulantyöntö – pronssia 1977 ** Korkeushyppy – pronssia 1971, 1975 == Lähteet == Luokka:Suomalaiset yleisurheilun moniottelijat Luokka:Suomalaiset kuulantyöntäjät Luokka:Suomalaiset yleisurheiluvalmentajat Luokka:Vuonna 1946 syntyneet Luokka:Elävät henkilöt
Marder II

Marder II () (7,5 cm Panzerabwehrkanone 40/2 auf Fahrgestell Panzerkampfwagen II (Selbstfahrlafette), Sd.Kfz. 131 ja Sd.Kfz. 132) oli saksalainen toisen maailmansodan aikainen panssarintorjuntavaunu. ==Kehitys== Panzerkampfwagen II suunniteltiin, koska keskiraskaiden vaunujen tuotanto viivästyi. Niitä käytettiin taisteluissa vuosina 1939–1942. Sen 20 mm tykki pystyi tuhoamaan T26-vaunun 500 metrin matkalta ja BT-sarjan vaunut sadan metrin matkalta. Se itse taas oli helppo tuhota kaikilla konekivääriä raskaammilla aseilla. Kun kävi ilmi, ettei Panzer II enää kelvannut ensilinjan vaunuksi, päätettiin sen runkoa käyttää asealustana. Ensiksi valmistettiin uusitulla telapyörästöllä varustettua Sd.Kfz 132 -vaunua jossa oli aseena sotasaaliiksi saatu neuvostoliittolainen 76,2 mm kenttätykki. Myöhemmässä Sd.Kfz 131 -versiossa käytettiin hyväksi Pz II -vaunusta tuttua alustaa, jossa oli aluksi 50 mm panssarintorjuntatykki, kunnes se vaihdettiin parempaan 75 mm PAK 40 -tykkiin. Tykkiä suojasi 10 mm panssari. Vaunu sai nimen Marder (). Valmistus päättyi vuonna 1943, mutta vielä vuonna 1944 muutettiin muutamia vaunuja. ==Taistelussa== Vaunu oli pienen kokonsa ansiosta hyvin liikkuva ja samalla tehokas taistelussa. Se pystyi tuhoamaan kaikki liittoutuneiden panssarivaunutyypit lukuun ottamatta raskaita Josef Stalin -panssarivaunuja. Vaunussa oli 37 ammusta tykille ja 600 ammusta konekiväärille. Suurinta osaa vaunuista käytettiin itärintamalla, mutta saksalaiset käyttivät sitä kaikilla muillakin rintamilla paitsi pohjolassa. Myöhemmin vaunun miehistöä vähennettiin kolmeen henkilöön miespulan vuoksi. Myöhemmin sodan kestäessä muutama vaunu varustettiin infrapunatähystyslaitteistolla, mikä mahdollisti taistelun pimeässä. Vaunuja valmistettiin yhteensä 1 217 kappaletta. ==Lähteet== * == Aiheesta muualla == Luokka:Saksan toisen maailmansodan panssarivaunut Luokka:Saksalaiset panssarintorjuntavaunut
Luolamies Lontoossa

Luolamies Lontoossa on Doctor Who -kirjasarjan ensimmäinen osa. Kirja pohjautuu Doctor Who -televisiosarjaan, mutta kirjan tarinaa ei ole julkaistu televisiossa. Kirjasarjan toinen osa on Tikittävä painajainen. ==Juoni== Aito neandertalinihminen on päätynyt lontoolaiseen diskoon. Myös Tohtori ja hänen matkakumppaninsa Rose ovat Lontoossa, mikä johdattaa heidät oudon mysteerin jäljille. Poliisikopiksi naamioitu TARDIS-aikakone kuljettaa heidät kohti kivikauteen asettunutta yhteisöä, jossa juonitaan järkyttävää hanketta muinaisihmisten päänmenoksi. == Lähteet == * Luokka:Doctor Who Luokka:Brittiläiset tieteisromaanit Luokka:Vuoden 2005 kirjat
The Sound

The Sound oli brittiläinen post-punk-yhtye, joka vaikutti vuosina 1978–1987. Se kehittyi keulahahmonsa Adrian Borlandin edellisestä yhtyeestä The Outsidersista. == Jäsenet == * Yhtyeen laulaja, kitaristi, keulahahmo ja pääasiallinen lauluntekijä oli Adrian Borland. Hän teki itsemurhan 26. huhtikuuta 1999. * Alun perin kosketinsoittajana toimi Benita ”Bi” Marshall, joka soitti myös saksofonia ja klarinettia. * Colvin ”Max” Mayers korvasi Bi Marshallin vuonna 1981. Hän on kuollut yhtyeen hajoamisen jälkeen. * Graham Green eli Graham Bailey – basso * Michael ”Mike” Dudley – rummut == Diskografia == === Albumit === * Jeopardy (1980) * From the Lion’s Mouth (1981) * All Fall Down (1982) * Heads and Hearts (1985) * Thunder Up (1987) * Propaganda (1999) === EP:t ja singlet === * Physical World (1979) * "Heyday" (1980) * Live Instinct (1981) * "Sense of Purpose" (1981) * "Hothouse" (1982) * "Counting the Days" (1984) * "One Thousand Reasons" (1984) * Shock of Daylight (1984) * "Temperature Drop" (1985) * "Under You" (1986) * "Hand of Love" (1987) * "Iron Years" (1987) === Kokoelma- ja livelevyt === * Counting the Days (1986) * In the Hothouse (1986) * Propaganda (1999) * The BBC Recordings (2004) * Dutch Radio Recordings (Vols. 1–5) (2006) Luokka:Brittiläiset punkyhtyeet
Adrian Borland

Adrian Borland (6. joulukuuta 1957 – 26. huhtikuuta 1999) oli brittiläinen rockmuusikko. Hän tuli tunnetuksi The Outsidersin ja siitä kehittyneen post- punk-yhtye The Soundin keulahahmona. Jälkimmäinen loi menestyksekkään uran vuosina 1978–1987. The Soundin hajoamisen jälkeen vuonna 1987 Borland julkaisi useita sooloalbumeja. Kerran hän mainitsi kaikkien aikojen suosikkikappaleekseen The Waterboysin ”The Whole of the Moonin”. Borland kärsi pitkäaikaisesta depressiosta ja teki itsemurhan heittäytymällä junan alle Lontoossa 1999. ==Diskografia== ===The Outsiders -albumit=== * Calling On Youth * Close Up ===Second Layer -albumit=== * World of Rubber ===The Sound -albumit=== * Jeopardy * From The Lion’s Mouth * All Fall Down * Heads and Hearts * In the Hothouse * Thunder Up ===Sooloalbumit=== * Alexandria * Brittle Heaven * Beautiful Ammunition * Cinematic * 5:00 AM * The Last Days of the Rain Machine (postuumi) * Harmony & Destruction(postuumi) * The Amsterdam Tapes (postuumi) ===Kokoelmat=== * Counting the Days * Second Layer * Vital Years * Cinematic Overview * Propaganda * BBC Recordings * The Dutch Radio Recordings, vol 1–5 ===Singlet ja EP:t=== * One to Infinity 7″ EP * Physical World 7″ EP * Flesh as Property EP * State of Emergency EP * Heyday Single * Live Instinct Maxi * Sense of Purpose Single * Hot House Single * Party of the Mind Single * Mining dor Heart Flexi * Counting the Days Single * Golden Soldiers Single * Shock of Daylight Minialbumi * Temperature Drop Single * Under You Single * Hand of Love Single * Iron Years Single * Light the Sky * Beneath the Big Wheel * All the Words * Over the Under ==Lähteet== Luokka:Brittiläiset rocklaulajat Luokka:Brittiläiset lauluntekijät Luokka:Brittiläiset kitaristit Luokka:Itsemurhan tehneet Luokka:Vuonna 1957 syntyneet Luokka:Vuonna 1999 kuolleet
Tikittävä painajainen

Tikittävä painajainen on Doctor Who -kirjasarjan toinen osa. Kirja pohjautuu Doctor Who -televisiosarjaan, mutta kirjan tarinaa ei ole julkaistu TV:ssä. Kirjasarjan ensimmäinen osa on Luolamies Lontoossa. ==Juoni== Tohtori ja hänen matkakumppaninsa Rose matkaavat 1920-luvun Lontooseen ja haluavat vierailla Brittiläisen Imperiumin näyttelyssä. Siellä he tutustuvat salaseuraan, jonka jäsenet ovat toinen toistaan merkillisempiä. Lontoossa eletään brittiläisen imperiumin loistokkaimpia vuosia, mutta samalla siellä liikkuu tuntematon hyökkääjä, jonka metallinen ote kylvää kauhua kaduilla. Kun Tohtori ja Rose tutustuvat paremmin salaseuran jäseniin, heille selviää että Lontoossa on myös muita muukalaisia. Luokka:Vuoden 2005 kirjat Luokka:Doctor Who Luokka:Brittiläiset tieteisromaanit
Aavejuna

Aavejuna voi tarkoittaa ainakin seuraavia: * Aavejuna (Night Probe!), Clive Cusslerin romaani vuodelta 1981 * Aavejuna (Ånglok 16 på fel spår), Maria Langin romaani vuodelta 1987 * Viisikko ja aavejuna (Five Go off to Camp), Enid Blytonin Viisikko-sarjan romaani vuodelta 1948 * aavejuna, kummitus- ja kaupunkitarinoiden kummitteleva juna * Silverpilen, Tukholman metrossa kummitteleva metrojuna * St. Louisin aavejuna, saskatchewanilaisen St. Louisin asutuskeskuksen liepeillä tavattava valoilmiö.
Seitsemäs liittokunta

thumb|Waterloon taistelu 1815. Seitsemäs liittokunta oli vuonna 1815 jatke kuudennelle Napoleonin vastaiselle liittokunnalle. Liittokuntaan kuuluivat Britannia, Venäjä, Itävalta ja Preussi. Napoleonin kukistumisen 1814 jälkeen järjestettiin Wienin kongressi, jossa pyrittiin järjestämään Ranskan vallankumoussotien ja Napoleonin sotien jälkeiset olot. Kongressi oli yhä kesken, kun Napoleon lähti maaliskuun 1815 alussa Elban saarelta syrjäyttääkseen Bourbon-kuningaskunnan. Napoleon eteni laukaustakaan ampumatta Pariisiin saakka kesäkuun alussa. Häntä pidättämään lähetetyt ranskalaisjoukot liittyivät hänen puolelleen. Näin hän palautti keisarikuntansa, joskin tämä vaihe kesti vain sata päivää. Napoleonin tavoitteena oli välttää uusi sota. Hänen vastustajansa eivät kuitenkaan aikailleet. Kun Wienin kongressissa kuultiin Napoleonin lähteneen Elbalta, vakuuttivat siellä olleet suurvaltojen johtajat kokoavansa entistä suuremman armeijan häntä vastaan. Kukin neljästä suurvallasta lupasi lähettää 150 000 miehen joukon uuteen liittokuntaan. Napoleon julistettiin 13. maaliskuuta maailmanrauhan viholliseksi. Seitsemäs liittokunta sai lopullisen voiton Napoleonista Waterloon taistelussa. Liittoutuneet olivat sotavoimiltaan ylivoimaisia, kun ne kesäkuussa kokoontuivat Belgiaan. Napoleonkin kokosi sinne joukkojaan hajottaakseen vihollisarmeijan. Liittokunnan Wellingtonilla oli komennossaan 100 000 miestä ja von Blücherillä 120 000\. Napoleon oli saanut kootuksi 125 000 vanhaa veteraaniaan. Napoleon luotti siihen, että vihollinen lyötäisiin yksi armeija kerrallaan. Von Blücher hävisikin hänelle ensimmäisen yhteenoton 16. kesäkuuta, mutta Wellingtonin kohtaaminen 18. kesäkuuta päättyi toisin muun muassa siksi, että von Blücher ehti tulla avuksi. Napoleonin oli luovuttava keisarin kruunustaan. Sodan jälkeen jatkettiin Wienin kongressia. Itävallan ja Britannian tavoitteena oli lieventää voittajien vaatimuksia Ranskaa kohtaan ja vähentää liittolaisensa Venäjän kasvavaa mahtia. Rauhansopimus allekirjoitettiin 30. toukokuuta 1815. Ranska sai pitää vuoden 1792 rajansa eikä sen sotavoimien koolle asetettu ylärajaa. ==Lähteet== == Aiheesta muualla == * Treaty of the Seventh Coalition, 25 March 1815. Napoleon.org. Luokka:Napoleonin sodat Luokka:1815
Silverpilen

Silverpilen () on kaupunkitarinoiden mukaan Tukholman metrossa Ruotsissa kummitteleva metrojuna. Usein junan mainitaan koostuvan hopeankiiltäväkylkisistä C5-sarjan metrovaunuista. Vain yksi C5-sarjan juna on rakennettu, ja se koostui kahdeksasta vaunusta. Junayksikkö rakennettiin 1960-luvun puolessa välissä koeliikenteeseen, mutta se on korvattu uudemmalla kalustolla. Junan vaunuista kuusi romutettiin 1990-luvun lopussa. Silverpilen oli liikenteessä vain harvoin, jolloin tuon hopeanhohtoisen junan näkeminen yöllä sai ihmisten mielikuvituksen heräämään. 1980-luvulla kerrottuja kaupunkitarinoita Silverpilenistä keräsi ruotsalainen folkloristi Bengt af Klintberg, ja tarinoita Silverpilen-aavejunasta kerrottiin ruotsalaisessa televisiosarjassa Det spökar 10. joulukuuta 1997. Kaupunkitarinasta on useita versioita. Erään version mukaan aavemetrojuna liikennöi hylätyissä metrotunneleissa ja sen näkevät vain metron työntekijät. Toisen version mukaan aavemetrojunan voi nähdä keskiyön jälkeen ohittamassa asemaa suurella nopeudella. Jotkut väittävät Silverpilenin jopa pysähtyvän ottamaan matkustajia kyytiin, ja matkustajien katoavan viikoiksi, kuukausiksi ja jopa vuosiksi ennen kuin poistuvat aavejunasta. Kaupunkitarinoiden mukaan Silverpilen on joko tyhjä tai sen matkustajina on aaveita. Eräät versiot kytkevät aavejunan metronlinjan 11 eli sinisen linjan käyttämättömään Kymlingen metroasemaan. Kymlingen asemalla on aaveaseman maine, sillä ihmiset sanovat että vain kuolleet poistuvat junasta Kymlingessä. Luokka:Aavekulkuneuvot Luokka:Tukholman metro
Perwez

Perwez ( ja ) on kunta Belgiassa, Vallonian Brabantin provinssissa. Pinta-alaa Perwezillä on 50,81 neliökilometriä. 1. tammikuuta 2007 kunnassa asui 7 621 asukasta ja asukastiheys oli 150 as./km². Kunnan pormestarina toimii André Antoine. Perwezin naapurikunnat ovat Incourt, Walhain ja Ramillies Vallonian Brabantissa sekä Gembloux ja Eghezée Namurin provinssissa. Vuoden 2006 Italian ympäriajon kolmas etappi alkoi 8. toukokuuta 2006 Perwezistä ja päättyi Namuriin. == Kylät == Malèves-Sainte-Marie-Wastines, Orbais, Thorembais-les- Béguines ja Thorembais-Saint-Trond. == Kuvia == Tiedosto:Perwez JPG01.jpg|Perwezin kunnantalo Tiedosto:Perwez JPG00.jpg|St. Martinin kirkko Tiedosto:Saint Martin Church Perwez.jpg|St. Martinin kirkko == Lähteet == == Aiheesta muualla == * Kunnan kotisivut Luokka:Vallonian Brabantin kunnat
Ostrovnon taistelu

Ostrovnon taistelu käytiin 25. heinäkuuta–26. heinäkuuta 1812 Ostrovnassa Vitebskin kuvernementissa Napolin kuninkaan Joachim Muratin komentamien ja venäläisen Aleksandr Ostermann-Tolstoi komentamien joukkojen kesken. Venäläiset voittivat aikaa toistamalla hyökkäyksiä ranskalaisia vastaan. Luokka:Venäjän taistelut
Sinkkuäidille sulhanen

Sinkkuäidille sulhanen oli vuosina 2007 ja 2008 Nelosella esitetty tosi-tv- sarja. Ohjelmaa juonsi Taru Valkeapää ja "rakkausasiantuntijana" toimi Mia Halonen. Uusi Sinkkuäidille sulhanen on vuosina 2020 ja 2021 Discovery+ ja TV5 -kanavilla esitetty tosi-tv-sarja. Ohjelmaa juonsi Piritta Hagman. == Ensimmäinen tuotantokausi == === Sinkkuäidit === * Anna (34), lentoemäntä, Sipoo * Reetta (32), yrittäjä, Hämeenlinna * Teija (27), kahvilatyöntekijä, Raisio === Jaksot === Jakso Nimi Ensiesitys 1\. Vihdoinkin treffit 5. syyskuuta 2007 2\. Sinkkuäitien reviirillä 12. syyskuuta 2007 3\. Sinkkuäidit lähtevät lomalle sulhasehdokkaiden kanssa 19. syyskuuta 2007 4\. Lomat jatkuvat ja tunteet kasvavat 26. syyskuuta 2007 5\. Kaupunkipäivä neutraalilla maaperällä 3. lokakuuta 2007 6\. 10. lokakuuta 2007 7\. Vierailut miesten kodeissa jatkuvat 17. lokakuuta 2007 8\. 24. lokakuuta 2007 9\. Miesten vierailut sinkkuäitien luona jatkuvat 31. lokakuuta 2007 10\. Ei enää yksin? 7. marraskuuta 2007 11\. Ja miten sitten kävikään 14. marraskuuta 2007 == Toinen tuotantokausi == === Sinkkuäidit === * Ana (22), vaatetusalan opiskelija, Helsinki * Hinni (28), tarjoilija, Espoo * Regina (32), yksityisyrittäjä/ajanvaraaja, Turku === Jaksot === Jakso Nimi Ensiesitys 1\. 10. syyskuuta 2008 2\. 17. syyskuuta 2008 3\. Sinkkuäitien on aika ottaa mittaa miehistä 24. syyskuuta 2008 4\. 1. lokakuuta 2008 5\. Sinkkuäitien lomatreffit jatkuvat 8. lokakuuta 2008 6\. Poikaystäväehdokkaat tapaavat sinkkuäitien lapset 15. lokakuuta 2008 7\. Sinkkuäidit tutustuvat miehiin kotioloissa 22. lokakuuta 2008 8\. Sinkkuäitien vierailut poikaystäväkandidaattien kodeissa jatkuvat 29. lokakuuta 2008 9\. Mitä läheiset tuumivat sinkkuäitien poikaystäväehdokkaista? 5. marraskuuta 2008 10\. Sinkkuäitien läheiset tapaavat sulhaskandidaatteja 12. marraskuuta 2008 11\. 19. marraskuuta 2008 12\. 26. marraskuuta 2008 == Uusi 2020 tuotantokausi == === Sinkkuäidit === * Hanna (43), personal trainer, Helsinki * Noora (29), lastenhoitaja, Rauma * Kaisa (35), Tampere Luokka:2000-vuosikymmenen suomalaiset tositelevisiosarjat Luokka:2020-luvun suomalaiset tositelevisiosarjat Luokka:Ihmissuhdeohjelmat Luokka:Nelosen televisio- ohjelmat
Patrick Troughton

Patrick George Troughton (25. maaliskuuta 1920 Lontoo – 28. maaliskuuta 1987 Columbus, Georgia, Yhdysvallat) oli brittiläinen näyttelijä. Hän tuli kuuluisaksi etenkin Doctor Who -sarjassa, jossa hän näytteli toista Tohtoria vuosina 1966–1969, sekä tarinoissa ”The Three Doctors” (1972–1973), ”The Five Doctors” (1983) ja ”The Two Doctors” (1985). Troughtonin muuhun tv-uraan lukeutuu useita rooleja, esimerkiksi nimirooli ensimmäisessä brittiläisessä Robin Hood ‑televisiosovituksessa (1953). Elokuvauransa aikana hän näytteli muun muassa filmeissä Sinbad ja tiikerinsilmä (1977) ja Ennustus (1976). Patrick Troughtonin lapsia ovat muun muassa Joanna, Michael ja David Troughton, ja lapsenlapsia muun muassa Sam ja Jim Troughton sekä Harry Melling. Troughton kuoli sydänkohtaukseen 28. maaliskuuta 1987. == Lähteet == == Aiheesta muualla == * * Luokka:Englantilaiset näyttelijät Luokka:Vuonna 1920 syntyneet Luokka:Vuonna 1987 kuolleet
Robert Anderson (käsikirjoittaja)

Robert Woodruff Anderson (28. huhtikuuta 1917 – 9. helmikuuta 2009) oli yhdysvaltalainen näytelmäkirjailija ja elokuvakäsikirjoittaja. Hänet tunnetaan muun muassa näytelmästä Teetä ja sympatiaa, joka sai kantaesityksensä Broadwayllä vuonna 1953 ja josta tehtiin myös 1956 ensi-iltansa saanut elokuvasovitus. Anderson sai Oscar-ehdokkuuden Nunnan tarina -elokuvan käsikirjoituksesta 1950-luvun lopulla. Käsikirjoitustensa lisäksi hän julkaisi romaanit After (1973) ja Getting Up and Going Home (1978). Anderson oli syntyperäinen newyorkilainen. Hän oli naimisissa Phyllis Stohlin kanssa vuodesta 1940 tämän kuolemaan 1956. Vuonna 1959 hän meni naimisiin näyttelijä Teresa Wrightin kanssa, mutta he erosivat 1978. == Aiheesta muualla == * Luokka:Yhdysvaltalaiset elokuvakäsikirjoittajat Luokka:Yhdysvaltalaiset näytelmäkirjailijat Luokka:Vuonna 1917 syntyneet Luokka:Vuonna 2009 kuolleet
Luettelo Alaskan kaupungeista

Tähän luetteloon on koottu Yhdysvaltojen osavaltio Alaskan kaupunkeja ja kyliä. __NOTOC__ ==A== * Adak * Akhiok * Akiak * Akutan * Alakanuk * Aleknagik * Allakaket * Ambler * Anaktuvuk Pass * Anchorage * Anderson * Angoon * Aniak * Anvik * Atka * Atqasuk ==B== * Bethel * Bettles * Brevig Mission * Buckland * Buster ==C== * Central * Chefornak * Chevak * Chignik * Chuathbaluk * Circle City * Circle Hot Springs * Clark's Point * Coffman Cove * Cold Bay * Cordova * Craig ==D== * Deering * Delta Junction * Dillingham * Diomede ==E== * Eagle * Eagle Village * Eek * Egegik * Ekwok * Elim * Emmonak ==F== * Fairbanks * False Pass * Fort Yukon ==G== * Galena * Gambell * Golovin * Goodnews Bay * Grayling * Gustavus ==H== * Haines * Holy Cross * Homer * Hoonah * Hooper Bay * Houston * Hughes * Huslia * Hydaburg ==J== * Juneau ==K== * Kachemak * Kake * Kaktovik * Kaltag * Kasaan * Kenai * Ketchikan * Kiana * King Cove * Kivalina * Klawock * Kobuk * Kodiak * Kotlik * Kotzebue * Koyuk * Koyukuk * Kupreanof * Kwethluk ==L== * Larsen Bay * Levelock * Lower Kalskag ==M== * Manokotak * Marshall * McGrath * Mekoryuk * Mountain Village ==N== * Napakiak * Napaskiak * Nenana * New Stuyahok * Newhalen * Nightmute * Nikolai * Nome * Nondalton * Noorvik * North Pole * Nuiqsut * Nulato * Nunam Iqua * Nunapitchuk ==O== * Old Harbor * Ouzinkie ==P== * Palmer * Pelican * Petersburg * Pilot Point * Pilot Station * Platinum * Point Hope * Port Alexander * Port Heiden * Port Lions ==Q== * Quinhagak ==R== * Ruby * Russian Mission ==S== * Sand Point * Savoonga * Saxman * Scammon Bay * Selawik * Seldovia * Seward * Shageluk * Shaktoolik * Shishmaref * Shungnak * Sitka * Skagway * Soldotna * Stebbins * St. George * St. Mary's * St. Michael * St. Paul ==T== * Tanana * Teller * Tenakee Springs * Thorne Bay * Togiak * Toksook Bay ==U== * Unalakleet * Unalaska * Upper Kalskag * Utqiagvik ==V== * Valdez ==W== * Wainwright * Wales * Wasilla * White Mountain * Whittier * Wrangell ==Y== * Yakutat * Alaskan kaupungit
William Hartnell

William Henry Hartnell (8. tammikuuta 1908 Lontoo – 23. huhtikuuta 1975 Marden, Kent) oli brittiläinen näyttelijä. Hän tuli kuuluisaksi etenkin Doctor Who -televisiosarjasta, jossa hän näytteli ensimmäistä tohtoria vuosina 1963–1966 sekä sarjan kymmenvuotisjuhlatarinassa ”The Three Doctors”, joka esitettiin vuodenvaihteessa 1972–1973. Hartnellin muuhun uraan kuuluvat muun muassa roolit elokuvissa Kiveä kovempi (Brighton Rock, 1947), Veijareita asetakissa (Carry on Sergeant, 1958) ja Miehen hinta (This Sporting Life, 1963). == Lähteet == == Aiheesta muualla == * * Luokka:Englantilaiset näyttelijät Luokka:Vuonna 1908 syntyneet Luokka:Vuonna 1975 kuolleet
St. Louisin aavejuna

St. Louisin aavejuna tai St. Louisin valoilmiö on St. Louisin ja Prince Albertin välillä, 130 kilometrin päässä Saskatoonista Kanadan Saskatchewanissa esiintyvä, kaupunkitarinoiden mukaan yliluonnollinen valoilmiö. Valoilmiötä kutsutaan St. Louisin aavejunaksi, sillä se havaitaan öiseen aikaan Canadian National Railwayn omistamalla, nyt jo puretulla rautatielinjalla. Valoilmiö on havaittu useaan kertaan 1920-luvulta lähtien. ==Kuvaus== Valoilmiö muodostuu kirkkaasta valosta, joka muistuttaa lähestyvän junan ajovaloja. Toisinaan kirkkaan valon luona havaitaan myös punainen valohehku. Paikallisen version mukaan valoilmiöön liittyy Canadian Nationalin palveluksessa työskennelleen veturinkuljettajan kuolema: rataa tarkastamassa ollut veturinkuljettaja sai surmansa toisen junan osuessa häneen, ja kuljettajan haamun kerrotaan etsivän irronnutta päätään ratapenkereeltä. Canadian Nationalin arkistoista ei kuitenkaan löydy tietoja vastaavasta tapahtumasta. Erään paikallisen asukkaan mukaan valoilmiöön liittyisi junaryöstö 1900-luvun alkupuolelta. Asukkaan tarinan mukaan ryöstäjät pysäyttivät junan, jolloin junan konduktööri astui ulos punainen lyhty kädessään, ja ryöstäjät ampuivat hänet. Tarinan mukaan kirkas valo on veturin ajovalo, ja pieni punainen hehku on peräisin konduktöörin lyhdystä. Valoilmiö on nähty toistuvasti useiden vuosien aikana, siitäkin huolimatta että rautatie rakennuksineen on purettu. Silminnäkijät kuvailevat valon näyttävän lähestyvän heitä, mutta se ei koskaan saavuta. Joissakin tapauksissa valon havainneet ovat lähteneet sitä kohti, jolloin valo on kadonnut ja syttynyt uudelleen kirkkaana etsijöiden selän takana siten, että etsijöiden varjot lankeavat ratapenkereelle. ==Selitys== Sittemmin paikalliset opiskelijat ovat selittäneet ja toistaneet ilmiön osoittamalla kyseessä olevan kaukaisen auton valot. Selitys kuitenkin on kuitenkin asetettu kiistanalaiseksi koska valoilmiö on havaittu ennen autojen yleistymistä ja läheisen autotien rakentamista. ==Lähteet== ==Aiheesta muualla== * St. Louis Ghost Light, sivulla myös video valoilmiöstä Luokka:Kaupunkitarinat Luokka:Valoilmiöt Luokka:Kanadalainen kulttuuri Luokka:Saskatchewan
Puolan kuningaskunta

Puolan kuningaskunta (, , ) oli Puolan valtion virallisena nimenä keskiajalta vuoteen 1795 saakka. Myöhemmin nimi on ollut myös Venäjän keisarikuntaan kuuluneella autonomisella valtiolla sekä Saksan valtakunnan samalle alueelle ensimmäisen maailmansodan aikana perustamalla lyhytaikaisella nukkevaltiolla. Itsenäisen Puolan kuningaskunnan historia jakautuu seuraaviin vaiheisiin: * Puolan kuningaskunta (1025–1385), Piastin dynastian hallitsema kuningaskunta * Puolan kuningaskunta (1385–1569), Jagiellon dynastian hallitsema kuningaskunta * Puolan kuningaskunta ja Liettuan suuriruhtinaskunta, 1569−1791 (1795). Myöhemmin nimi on ollut seuraavilla epäitsenäisillä valtiolla: * Kongressi- Puola, virallisesti Puolan kuningaskunta, 1815−1867 (1915). Vaikka Puola vuonna 1867 menetti autonomiansa ja muutettiin Veikselin aluepiiriksi, pysyi Venäjän keisarilla vielä tämän jälkeenkin myös Puolan kuninkaan arvonimi. * Puolan kuningaskunta (1916), Saksan ensimmäisen maailmansodan aikana perustama lyhytikäinen nukkevaltio. Kuningaskunta
Kriisi (vuoden 1946 elokuva)

Kriisi () on vuonna 1946 ensi-iltansa saanut Ingmar Bergmanin esikoiselokuva. Kriisi on ruotsinkielinen ja mustavalkoinen. Bergman käsikirjoitti elokuvan Leck Fischerin näytelmän pohjalta. ==Juoni== Kasvattiäitinsä kanssa asuva nuori Nelly-tyttö tapaa lopulta oikean äitinsä ja alkaa ihailla tämän tyylikkyyttä ja seurapiirielämää Tukholmassa. Kaupunki kuitenkin näyttää tytölle myös elämän vaaralliset puolet. ==Lähteet== Luokka:Ruotsalaiset draamaelokuvat Luokka:Vuoden 1946 ruotsalaiset elokuvat Luokka:Ingmar Bergmanin ohjaamat elokuvat Luokka:Ruotsalaiset mustavalkoelokuvat Luokka:Näytelmiin perustuvat elokuvat
Doris (mytologia)

Doris () oli kreikkalaisessa mytologiassa okeanidi, Okeanoksen ja Tethyksen tytärHesiodos: Theogonia ('Jumalten synty') 346–370 (engl. käännös)., joka edusti meren rikkauksia ja anteliaisuutta. Puolisonsa Nereuksen kanssa heillä oli viisikymmentä tytärtä, nereiditHesiodos: Theogonia ('Jumalten synty') 240–264 (engl. käännös).Apollodoros: Bibliotheke ('Kirjasto') 1.2.2 (engl. käännös).Hyginus: Fabulae esipuhe (engl. käännös).. == Lähteet == Luokka:Okeanidit
Saint-Louis-du-Ha! Ha!

Saint-Louis-du-Ha! Ha! noin 1 500 asukkaan paikkakunta Témiscouatan alueella Bas-Saint-Laurentissa lähellä St. Lawrencejoen etelärantaa Québecissä, Kanadassa. Se sijaitsee kaakkoon Rivière-du-Loupista maantien 185 varrella. Paikkakunnan pääelinkeinona on maanviljely. Paikkakunnan motto on Solidaire dans le labeur. Kaupungin pormestari on Donald Viel. == Nimen alkuperä == Paikkakunnan nimessä olevan Ha! Ha! -osan merkityksestä ei olla yksimielisiä. Commission de toponymien mukaan loppuosa viittaa läheiseen Lake Témiscouata -järveen, ja haha on ranskassa käytetty ilmaus, joka tarkoittaa odottamatonta estettä tai äkillisesti vastaan tulevaa polun päätekohtaa. Louis voi viitata Louis Marquisiin, erääseen alueen ensimmäisistä uudisraivaajista, Louis- Antoine Proulxiin, Rivière-du-Loup'n kirkkoherraan, tai apotti Louis-Nicolas Bernieriin. Paikkakunnan nimessä esiintyvät huutomerkit eivät ole samalla tavalla kansainvälisesti tunnustettuja kuin englantilaisen Westward Ho! -nimisen paikkakunnan nimessä. ==Lähteet== == Aiheesta muualla == * http://www.mrctemiscouata.qc.ca/louis.html * Saint-Louis-du-Ha!-Ha!: Commission de toponymie of the Government of Quebec. Luokka:Québecin kylät
Ambroise Thomas

Charles Louis Ambroise Thomas (ransk. ; 5. elokuuta 1811 Metz – 12. helmikuuta 1896 Pariisi) oli ranskalainen säveltäjä. Thomas syntyi musikaaliseen perheeseen ja aloitti musiikkiopinnot Pariisin konservatoriossa 1828. Hän pääsi Grand Prix de Rome -palkinnon turvin vuodeksi Roomaan. Ensimmäinen ooppera La Double Echelle on vuodelta 1837. Thomas'sta tuli vuonna 1856 konservatorion professori, ja hän opetti muun muassa Jules Massenet'ta. Vuonna 1871 Ambroise Thomas seurasi Daniel-François-Esprit Auberia konservatorion johtajana. Hän hoiti virkaa kuolemaansa saakka. Thomas tunnetaan etupäässä oopperoistaan Mignon (1866) ja Hamlet (1868). Oopperamusiikin lisäksi hän sävelsi muun muassa baletin La Tempête (1889), kantaatteja ja kamarimusiikkia. Thomas'n sävellyksissä on vaikutteita Charles Gounod'lta.Toivo Haapanen ym. (toim.): Musiikin tietokirja, s. 510. Helsinki: Otava, 1948. == Lähteet == == Aiheesta muualla == Luokka:Ranskalaiset säveltäjät Luokka:Vuonna 1811 syntyneet Luokka:Vuonna 1896 kuolleet
Circle of Dust

Circle of Dust oli yhdysvaltalainen industrial metal -yhtye, joka vaikutti vuosina 1988–1998. Circle of Dustin perusti Scott Albert, joka käyttää nykyisin pseudonyymiä Klayton ja on kuuluisa sooloyhtye Celldwelleristään. Yhtye poiki lukuisia sivuprojekteja, joista vastasivat pääasiassa Klayton ja soolokitaristi Darren "Klank" Diolosa, mukaan lukien Klank, Angeldust, Argyle Park ja Chatterbox. ==Historia== Circle of Dust oli suosittu kristillisissä piireissä suurimman osan 1990-luvusta, vaikka Klayton hajotti yhtyeen vuonna 1995. Lopettamisen jälkeen Klayton julkaisi viimeisen albuminsa Disengagen vuonna 1998. Albumin sivuhuomautuksissa on osia haastattelusta, jossa Klayton kertoo, että hän päätti hajottaa Circle of Dustin ja aloittaa alusta uudella projektillaan nimeltä Angeldust, jossa vaikutti myös Criss Angel. Kansilehdessä on myös kuvia, jotka vihjaavat Klaytonin tunteneen itsensä kirkkojen hylkäämäksi. Jotkut kristityt arvostelivat Circle of Dustia siitä, että yhtye ei kirjoittanut tarpeeksi kristillisiä sanoituksia, kun taas toiset kristityt kritisoivat yhtyeen musiikkia liian kaoottiseksi. Siinä missä monet kristilliset yhtyeet ovat olleet mukana vastaavissa kiistanalaisuuksissa, Circle of Dustia pidettiin usein yhtenä kiistanalaisimmista. Circle of Dustin hajoamisen jälkeen yhtyeen albumeista on otettu lukuisia uusintajulkaisuja. Myöhemmin Circle of Dust -ihailijoiden joukossa on liikkunut huhuja, että Klaytonin varhaisempaa materiaalia, mukaan lukien aiempia äänitteitä Immortal- nimen alla, julkaistaisiin jossain vaiheessa. Vuonna 2005 Retroactive Records julkaisi uudelleen alkuperäisen Circle of Dust -nimikkoalbumin, Brainchild- nimellä äänitetyn Mindwarpin, Argyle Parkin Misquidedin ja Metamorphosiksen, joka sisältää Klaytonin tekemiä remixejä Circle of Dustin, Brainchildin ja Living Sacrificen kappaleista. ==Diskografia== * (VHS) * * * (kokoelma) * (R.E.X. Records) * (R.E.X. Records, uudelleen äänitetty versio) * (Flying Tart) arvostelu: * (uudelleenjulkaisu) Retroactive Records) * (uudelleenjulkaisu) (Retroactive Records) * (uudelleenjulkaisu) (Retroactive Records) * Kappaleita kokoelmilla * (tribuutti Steve Taylorille) * R.E.X. Records kokoelma) * (Nesak International Records) * Bleeding Edge Media/Carpe Noctem Magazine) * (industrial-kokoelma) ==Lähteet== ==Aiheesta muualla== * Circle of Dustiin liittyvää infoa löytyy Celldweller -sivustolta: http://www.celldweller.com. * Circle of Dust -haastettelu , joka käsittelee R.E.X. recordsilta lähtöä (HM Magazinesta) * Circle of Dust -tietoa ja biografia * MusicSyndicate.com - Info * Internettrash.com - biografia, diskografia ja muuta tietoa Luokka:Industrial metal -yhtyeet Luokka:Yhdysvaltalaiset kristilliset metalliyhtyeet
Kaksijuovaviiripyrstö

Kaksijuovaviiripyrstö (Aphyosemion bivittatum) on Afrikasta kotoisin oleva vanhanmaailmankilleihin kuuluva kala. Se on helppo sekoittaa loistoviiripyrstöön, Aphyosemion bitaeniatum. == Koko ja ulkonäkö == Kaksijuovaviiripyrstö kasvaa noin viisi senttiä pitkäksi. Se on vartaloltaan pitkulainen. Kahden tumman juovan lisäksi kalasta löytyy sinisen, vihreän, punaisen ja oranssin sävyjä. Kalasta on jalostettu erilaisia värimuotoja, joista osassa tummat juovat katkeilevat tai lähes katoavat. == Alkuperä == Kaksijuovaviiripyrstö on kotoisin Afrikasta. == Käyttäytyminen ja lisääntyminen == Kaksijuovaviiripyrstö on pieni, vilkas ja varsin helppohoitoinen akvaariokala, jota kuitenkin harvoin tavataan Suomen akvaarioliikkeissä. Kala hyppää herkästi ulos akvaariosta, joten peitinlasit ovat välttämättömät. == Vesiolot ja ravinto== Kaksijuovaviiripyrstö on peto ja syö lihapitoista ruokaa, johon voi kuulua myös hiutaleita. Lämpötilaksi suositellaan 20–22 °C. Kala pärjää lämpimämmässäkin, mutta jää lyhytikäisemmäksi. Veden tulisi olla pehmeää ja hiukan hapanta. == Lähteet == == Aiheesta muualla == * *Kuva Funge-värimuodosta harrastajan sivuilla Luokka:Akvaariokalat Luokka:Vanhanmaailmankillit
Prebiootti

Prebiootti on sulamaton ruoan komponentti, joka on tavallisesti hiilihydraatti (oligo- tai polysakkaridi) ja edistää valikoivasti yhden tai useamman bakteerikannan kasvua tai aktiivisuutta paksusuolessa. Bakteerikannan tarkoituksena on, että muuttunut suolistofloora paikallisesti tai systeemisesti edistäisi terveyttä. Prebiootteja ovat esimerkiksi galakto- oligosakkaridit (GOS) ja inuliinityyppinen fruktoosipolymeeri sekä ravintokuitu.http://www.terveyskirjasto.fi/terveyskirjasto/tk.koti?p_artikkeli=ltt02706&p;_haku=prebiootti == Lähteet == Luokka:Sokerit Luokka:Bakteriologia
Bushveld

Bushveld on maantieteellinen alue eteläisessä Afrikassa 800–1 200 metrin korkeudella. Sen keskus on Etelä-Afrikan Limpopon provinssissa, mutta se ulottuu KwaZulu-Nataliin, Swazimaahan, Mosambikiin, Zimbabween ja Botswanaan. Alueen kasvusto koostuu pääasiassa akaasia- ja baobabpuista ja korkeasta ruohikosta. Bushveld. (2007). In Encyclopædia Britannica. Retrieved August 15, 2007, from Encyclopædia Britannica Online: http://www.britannica.com/eb/article-9018278 == Lähteet == Luokka:Etelä- Afrikan maantiede
Polska Siła Zbrojna

Polska Siła Zbrojna ('Puolan asevoimat') oli 10. huhtikuuta 1917 perustettu armeija, jonka sotilaat koostuivat pääasiassa Itävalta-Unkarin armeijassa taistelleista puolalaisista. Armeijan tarkoituksena oli toimia 5. marraskuuta 1916 Saksan ja Itävalta-Unkarin perustaman Puolan kuningaskunnan armeijana. Armeijan sotilaat siirrettiin pääasiassa saksalaisten komentajien alaisiksi. Koska heinäkuussa 1917 puolalaiset sotilaat kieltäytyvät vannomasta sotilasvalaa Saksan keisari Wilhelm II:lle, muodostui kriisi, minkä seurauksena 15 000 sotilasta internoitiin Beniaminówin ja Szczypiornon leireille. 3 000 sotilasta määrättiin Itävalta-Unkarin armeijaan. Suunnitellun 50 000 sotilaan sijasta vahvuudeksi jäi vain 2 775 sotilasta. Kun joukkojen johto siirrettiin Puolan valtion­hoitaja­neuvostolle 19. lokakuuta 1918, vahvuus lisääntyi 9 000 sotilaaseen. Puolan julistauduttua itsenäiseksi 11. marraskuuta 1918 Saksan tehtyä aselevon ympärysvaltojen kanssa tuli Polska Siła Zbrojnasta itsenäisen Puolan asevoimat. Luokka:Ensimmäinen maailmansota Luokka:Puolan historia
Menoitios

Menoitios (, "tuhoon tuomittu mahti") oli kahden eri hahmon nimi kreikkalaisessa mytologiassa. == Titaani == Menoitios, titaanijumala, joka edusti väkivaltaista vihaa ja harkitsemattomia tekoja. Hän oli Iapetoksen ja Klymenen – tai AsianApollodoros: Bibliotheke ('Kirjasto') 1.2.3 (engl. käännös). – poika ja Atlaksen, Prometheuksen ja Epimetheuksen veli. Zeus iski Menoitiosta salamallaan ja heitti hänet alas Tartarokseen rangaistukseksi pöyhkeydestään ja ylpeydestäänHesiodos: Jumalten synty 507–544 (engl. käännös).. == Patrokloksen isä == Menoitios oli myös Aktorin pojan ja Patrokloksen isän nimiHomeros: Ilias xi.763–803 (engl. käännös).. == Lähteet == Luokka:Kreikkalainen mytologia Luokka:Titaanit
The Illustrated London News

thumb|280px|Napoleon III kuolinvuoteellaan lehden numerossa, joka ilmestyi 25. tammikuuta 1873. The Illustrated London News oli brittiläinen aikakauslehti, jonka perustivat Herbert Ingram ja hänen ystävänsä, Punch-lehden toimittaja Mark Lemon. Lemon toimi Ingramin neuvontantajana, kun Illustrated London Newsin ensimmäinen numero julkaistiin 14. toukokuuta 1842. Siinä oli kuusitoista sivua ja 32 puupiirrosta. Ensimmäisessä painoksessa oli kuvitettuja artikkeleita muun muassa Ranskan junaonnettomuudesta, Afganistanissa riehuneesta sodasta sekä Buckinghamin palatsin pukujuhlista. Vaikka ensimmäistä numeroa saatiin kaupattua 26 000 kappaletta, väheni levikki merkittävästi seuraavien numeroiden yhteydessä. Herbert Ingram toteutti kuitenkin kekseliään kampanjan lehden markkinoimiseksi. Hän lähetti kaikille Englannin papeille kopion Canterburyn arkkipiispan virkaanastujaisia käsitelleestä numerosta, joka sisälsi kuvia tapahtumasta. Lehti saikin näin lukuisia uusia tilaajia. Levikki lähti nousuun, ja vuoteen 1856 mennessä se oli kohonnut jo 200 000:een. The Illustrated London News oli ensimmäinen valokuvia käyttänyt aikakauslehti. Lehteä julkaistiin viikoittain vuoteen 1971 asti, jolloin se alkoi ilmestyä kuukausittain. Vuodesta 1989 lähtien sitä julkaistiin kaksi kertaa kuussa, sitten neljännesvuosittain kunnes vuonna 2003 se lakkasi ilmestymästä. Nykyisin The Illustrated London News toimii Illustrated London News Group -nimisenä viestintäyrityksenä. ==Lähteet== Luokka:Brittiläiset aikakauslehdet
Yuen Long (piiri)

Yuen Long () on yksi Hongkongin 18 piiristä. Se sijaitsee Uusien territorioiden luoteisosassa. Alueen pinta-ala on 138,56 km2 ja asukasluku vuonna 2021 oli 668 080. == Maantiede == Yuen Long sijaitsee Uusien territorioiden luoteisosassa Manner-Kiinan vastaisella rajalla. Maantieteellisesti se on alluviaalitasanko, jota rajaavat kolmella sivulla kukkulat ja luoteessa meri. Piirin pohjoisosassa on 60 hehtaarin kosteikkoalueen sisältävä Hong Kong Wetland Park. Yuen Longin naapuripiirit ovat koillisessa North, idässä Tai Po, kaakossa Tsuen Wan ja etelässä Tuen Mun. Pohjoisreunassaan piiri rajoittuu Sham Chun -jokeen, jonka vastarannalla on Shenzhenin kaupunki. == Historia == Ensimmäiset jäljet merkittävästä asutuksesta nykyisen Yuen Longin piirin alueella ovat Song-dynastian (960–1279) ajoilta. Varhaisimmat tunnetut asukkaat olivat Tang- ja Man- klaanit. Ne alkoivat rakentaa alueelle muun muassa muurien ympäröimiä kyliä, pagodeja ja temppeleitä. Muurien ympäröimien kylien klaanikulttuuri on säilynyt alueella 2000-luvulle saakka. Yuen Longia on alettu rakentaa ja kehittää merkittävästi 1970-luvulta lähtien. Alueelle on rakennettu kaksi new town -nimellä kutsuttua uudelleen rakennettua asuinaluetta, Yuen Long New Town ja Tin Shui Wai New Town. == Nykytila == Yuen Longissa asui 668 080 ihmistä vuonna 2021. Alueen asukkaiden kuukausittaiset mediaanitulot olivat 17 800 dollaria, mikä on hieman koko Hongkongin vastaavaa lukua (18 000 dollaria) alempi. Asukkaista yli 622 000 oli etnisiä kiinalaisia. Suurimpia vähemmistöjä olivat indonesialaiset, filippiiniläiset ja nepalilaiset. Yuen Longin tärkeimmistä nähtävyyksistä moni on luontokohteita, kuten kosteikkopuisto Hong Kong Wetland Park, Mai Pon luonnonsuojelualue, Shan Pui -joen varrella oleva Nam San Wain alue ja Pak Nai, josta on näköala Manner-Kiinan puolelle. Niiden lisäksi alueella on Hongkongin ensimmäinen perinnepolku Ping Shanissa, jonka varrella on useita Tang-klaanin vanhoja rakennuksia ja monumentteja. == Lähteet == Luokka:Uudet territoriot Luokka:Hongkongin piirit
Mannikkala

Mannikkala (v:sta 1948 ) on kylä Lyykylänjärven etelärannalla Viipurin koillispuolella Venäjällä, Suomen luovuttamalla alueella. Suomelle kuuluessaan Mannikkala kuului Viipurin maalaiskuntaan ja Ihantalan seurakuntaan. Mannikkala sijaitsi aivan Viipurin kaupungin rajan tuntumassa. Mannikkalan naapurikyliä olivat Lyykylänjärvi, Kurikkala, Perojoensuu, Kärstilä, Ryysylä ja Repola–Lyykylä. ==Asutus ja elinkeinot== Vuonna 1937 kylässä oli 81 asukasta.Lakio 1982, s. 264 Mannikkalan kautta kulki Karjalan rata ja kantatie 62. Kylässä oli kauppaLakio 1982, s. 330 ja kansakoulu. Mannikkalan maamiesseuralla oli omat talo.Kuujo 1982, s. 242 Kylässä toimi myös nuoriseura.Kuujo 1982, s. 386 Maatalous oli tärkeä elinkeino. Vuonna 1937 Mannikkalassa oli 185 ha metsää, 78 ha peltoa ja 13 ha niittyä.Lakio 1982, s. 269 ja 273 ==Kansakoulu== Mannikkalan kansakoulurakennus valmistui vuonna 1892, mutta se paloi vuonna 1915. Uusi koulurakennu rakennettiin vuonna 1919. Mannikkalan koulupiiriin kuului Mannikkalan lisäksi Ryysylän, Talin, Kurikkalan, Kärstilän ja Uudenkartanon kylät sekä suurin osa Repola–Lyykylän kylää ja pienempiä osia Perojoensuun ja Nikoskelan kylistä.Kuujo 1982, s. 377 Vuonna 1939 Mannikkalan kansakoulussa oli kolme opettajaa ja 104 oppilasta.Kuujo 1982, s. 375 Syksyllä 1943 koulussa oli 108 oppilasta.Kuujo 1982, s. 418 ==Historia== Mannikkalan väestö joutui evakkoon talvisodan aikana ja Moskovan rauhassa Mannikkala jäi Neuvostoliitolle. Kun alue jatkosodassa vallattiin takaisin, pääsi väestö palaamaan koteihinsa. Vuonna 1944 asukkaat joutuivat lähtemään kuitenkin uudelleen evakkoon. ==Lähteet== * ===Viitteet=== Luokka:Viipurin maalaiskunnan kylät
Kaukasian valtakunnankomissariaatti

Kaukasian valtakunnankomissariaatti () oli Saksan suunnitelma hallinnoida vallattua Kaukasiaa. Alue oli tarkoitus jakaa useamman kenraalikomissaarin johtamaan päähallintopiiriin. == Aiheesta muualla == Luokka:Azerbaidžanin historia Luokka:Bakun historia Luokka:Georgian historia Luokka:Idän yleissuunnitelma Luokka:Kalmukia Luokka:Neuvostoliiton historia Luokka:Toteutumattomat suunnitelmat ja hankkeet Luokka:Tšetšenia luokka:Valloitettujen itäalueiden valtakunnanministeriö
WikiScanner

WikiScanner eli Wikipedia Scanner on Virgil Griffithin (s. 1983) laatima tietokoneohjelma, jonka avulla voidaan pyrkiä selvittämään, mitkä tahot muokkaavat Wikipediaa anonyymisti. Griffith latasi tietokoneelle tietosanakirjan erottaen XML-pohjaiset tiedot nimettömistä muutoksista artikkeleissa ja muokkaajien käyttämistä IP-osoitteista. Lopulliseksi tietokannan kooksi tuli 34,4 miljoonaa muokkausta, jotka oli tehty 2,6 miljoonasta organisaatioille tai yksityisille kuuluvasta osoitteesta. Griffith teki internetiin hakupalvelun, josta voi helposti hakea esimerkiksi organisaatioiden kuten Yhdysvaltain keskustiedustelupalvelun (CIA), Microsoftin tai Yhdysvaltain kongressin tekemiä muutoksia. == Muokattuja artikkeleita == CIA:n muokkaamiksi uskotaan joitain Yhdysvaltain presidenteistä kertovia artikkeleita, artikkelia Iranin presidentistä Mahmud Ahmadinežadista sekä lisäys Tähtien sota -elokuvan valosapelitaisteluun. Vatikaanin uskotaan poistaneen Sinn Féinin johtajaan Gerry Adamsiin liitetystä epäilystä, joka koski 1970-luvulla tehtyä kaksoismurhaa. == Katso myös == * Valkea propaganda == Lähteet == * * === Viitteet === == Aiheesta muualla == * Luokka:Informaatiosodankäynti Luokka:Wikipedia
Virgil Griffith

Virgil Griffith (s. 1983) on yhdysvaltalainen hakkeri, joka on käyttänyt myös nimimerkkiä Romanpoet. Hän on tunnettu Blackboard Inc:n kanteesta, joka koski liikesalaisuuden paljastamista. Tapaus liittyi hänen paljastamaansa turvallisuusriskiin opiskelija-asuntoalueen sähköisten henkilökorttien magneettinauhassa. Riita-asia sovittiin. Griffith sai maailmanmainetta julkaistessaan elokuussa 2007 tietokoneohjelman Wikipedia Scanner, jonka avulla hän osoitti CIA:n, Microsoftin ja Yhdysvaltain kongressin IP- osoitteista tai niihin liittyvien henkilöiden IP-osoitteista muokattavan Wikipediaa anonyymisti huomattavan usein. Griffith on myös julkaissut kirjoituksia keinoelämästä. == Lähteet == ==Aiheesta muualla== * Virgil Griffithin kotisivu Luokka:Yhdysvaltalaiset henkilöt Luokka:Vuonna 1983 syntyneet Luokka:Elävät henkilöt
The Gentleman’s Magazine

The Gentleman’s Magazine oli Englannin ensimmäinen yleisluonteinen aikakauslehti ja yksi aikansa vaikutusvaltaisimpia julkaisuja. Edward Cave perusti lehden Lontoossa tammikuussa 1731. Sen koko nimi oli alun perin The Gentleman’s Magazine: or, Trader’s monthly intelligencer. Caven keksintö oli luoda kuukausittainen tiivistelmä uutisista ja koulutettua yleisöä kiinnostavista aiheista, jotka vaihtelivat kulutushyödykkeiden hinnoista aina latinankieliseen runouteen saakka. Lehdessä oli sekä vakituisilta avustajilta saatua alkuperäistä sisältöä että laajoja lainauksia ja poimintoja muista lehdistä ja kirjoista. The Gentleman’s Magazinea nimimerkillä Sylvanus Urban toimittanut Cave oli ensimmäinen, joka käytti varastorakennusta tarkoittavaa sanaa makasiini (”magazine”) viittaamaan aikakauslehteen. Ennen The Gentleman’s Magazinen perustamista oli jo ilmestynyt tiettyyn aiheeseen erikoistuneita aikakauslehtiä mutta ei vastaavaa laaja-alaista julkaisua, vaikka joitakin yrityksiä sellaisen luomiseksi oli tehty. Samuel Johnsonin ensimmäinen vakituinen kirjoittajan työ oli The Gentleman’s Magazinessa. Aikana, jolloin parlamentin toiminnasta raportoiminen oli kiellettyä, Johnson kirjoitti lehteen säännöllisesti parlamenttikatsauksia otsikolla ”Magna Lilliputian senaatin väittelyitä”. Vaikka ne heijastelivatkin jossain määrin osallistujien näkökantoja, olivat puheiden sanat enimmäkseen Johnsonin omia. Taitavana liikemiehenä Cave kehitti The Gentleman’s Magazinelle kattavan jakelujärjestelmän. Lehteä luettiin kaikkialla englantia puhuvassa maailmassa. Se lakkautettiin lopulta syyskuussa 1907. ==Lähteet== ==Aiheesta muualla== *Bodleian Internet Library of Early Journals – The Gentleman’s Magazinen arkisto 1731–1750 Luokka:Brittiläiset aikakauslehdet
Saksan nelivuotissuunnitelma

Saksan nelivuotissuunnitelma oli vuosiksi 1936–1940 laadittu suunnitelma Saksan talouden elvyttämiseksi sotavarustelun keinoin sotilaallisen valmiuden kohottamiseksi. Saksan nelivuotissuunnitelmaa johti Hermann Göring. Vuoden 1940 jälkeenkin nelivuotissuunnitelman organisaatio jatkoi taloussuunnittelua sekä pyrki osallistumaan hallintoon valloitettavassa idässä 1941 alkaen kilpaillen Heinrich Himmlerin johtaman SS:n sekä Alfred Rosenbergin johtaman Valloitettujen itäalueiden valtakunnanministeriön kanssa. Ensimmäinen saksalaishallinto, joka toimi sotatoimialueella saksalaisten joukkojen edetessä oli Wehrmachtin sotilashallinto, joka oli voimassa idässä noin 300 kilometriä rintamasta selustaan päin. Luokka:Natsi-Saksan talous
Wehrmachtin sotilashallinto

Wehrmachtin sotilashallinto oli ensimmäinen Saksan toisessa maailmansodassa valtaamilla alueilla toteutettu hallinto. Kun rintama siirtyi eteenpäin, luovutti Wehrmacht alueita Saksan siviilihallinnolle. Kuitenkin Atlantin rannikkoa Ranskassa ja Neuvostoliiton rintaman rintamasta noin 300 kilometriä selustaan ulottuvat osat pysyivät Wehrmachtin sotilashallinnossa. Wehrmacht kohteli väestöä sen mukaan, miten se teki vastarintaa, kun taas Saksan siviilihallinto, joka koostui kansallissosialistisen puolueen virkailijoista, joista osa oli entisiä puolueen piiripäälliköitä Saksasta kohteli väestöä sen oletettujen rodullisten ominaisuuksien mukaan, mikä vaikeutti alueen väestön käyttämistä hyväksi, ja osittain saattoi kääntää vähemmistökansallisuuksia Saksaa vastaan. ==Länsi-Eurooppa== Pohjois- ja Länsi-Ranska kuuluivat Wehrmachtin sotilashallinnon piiriin, kuten myös Belgia. Kuitenkin Normandian maihinnousun jälkeen lähinnä Joachim von Ribbentrop ja Auswärtiges Amt pyrkivät varmistamaan Belgian. Sille myönnettiin Belgian valtakunnankomissariaatin asema. Mauno Jokipii: Hitlerin Saksa ja sen vapaaehtoisliikkeet, sivu 382, 2002, Suomalaisen Kirjallisuuden Seura http://www.finlit.fi, ISBN 951-746-335-9, ==Lähdeviitteet== Luokka:Wehrmachtin sotilashallinto
Reijo Enävaara

Reijo Aukusti Enävaara (3. huhtikuuta 1938 Helsinki – 6. elokuuta 1984 Helsinki) oli suomalainen lehtimies ja kansanedustaja. Enävaara valmistui valtiotieteen maisteriksi 1967. Hän toimi Suomen Maaseudun Puolueen lehden Suomen Uutisten toimitussihteerinä vuosina 1961–1966, toimituspäällikkönä vuodesta 1966, vastaavana toimittajana vuosina 1968–1972 ja päätoimittajana vuosina 1969–1984. Presidentin valitsijamieheksi Enävaara valittiin vaaleissa 1968 ja 1978. Enävaara valittiin eduskuntaan SMP:n ehdokkaana vuoden 1983 vaaleissa Helsingin vaalipiiristä. Kansanedustajan ura jäi kuitenkin lyhyeksi, sillä hän kuoli vain runsas vuosi myöhemmin. Tilalle eduskuntaan nousi Ulla Lehtinen. ==Julkaisuja== * Veikko Vennamo, Rainer Lemström, Reijo Enävaara, Urpo Leppänen, Olavi Tupamäki ja Pekka Vennamo: Asialinjalla. Tapiola: Weilin+Göös, 1970. * Reijo Enävaara ja Urpo Leppänen: Sosialisoidaanko Suomi? Helsinki: Suomen Maaseudun Puolue, 1974. * Reijo Enävaara: Unohdetun kansan puolesta. SMP 20 vuotta 1959–1979. Helsinki: Suomen Maaseudun Puolue, 1979. == Aiheesta muualla == * Luokka:Kansanedustajat Luokka:Suomen maaseudun puolueen poliitikot Luokka:Helsingin kaupunginvaltuutetut Luokka:Helsingin vaalipiiri Luokka:Suomalaiset päätoimittajat Luokka:Vuonna 1938 syntyneet Luokka:Vuonna 1984 kuolleet
Ulpia Marciana

Ulpia Marciana (elokuu 48 – 112) oli Rooman keisari Trajanuksen vanhempi sisko. Keisari piti sisarensa mielipiteitä suuressa arvossa ja kutsui sisarensa usein matkoille kanssaan. Keisari jopa perusti kaksi kaupunkia sisarensa kunniaksi. Kaupungit saivat nimikseen Colonia Marciana Ulpia Traiana Thamugadi ja Marcianopolis. Vuonna 105 Marcianalle myönnettiin augustan arvonimi. Hän oli ensimmäinen keisarin sisko, joka sai tämän arvonimen. Myöhemmin, vuosina 112-113, lyötiin myös hänen kuvallaan varustettuja kolikoita. Marciana oli senaattori Marcus Ulpius Traianuksen ja tämän vaimon Marcian tytär. Ulpia Marciana meni naimisiin Gaius Saloninus Matidius Patruinuksen kanssa ja he saivat tyttären, Salonia Matidian, vuonna 68. Marcianan kuoltua senaatti julisti hänet jumalattareksi veljensä Trajanuksen käskystä. == Lähteet == Luokka:Rooman keisarinnat Luokka:Vuonna 48 syntyneet Luokka:110-luvulla kuolleet
Mia Halonen

Mia Halonen on suomalainen toimittaja, joka oli Maajussille morsian tosi-tv- ohjelman ensimmäisen kauden juontajana 2006. Hän on kotoisin Espoon Kauklahdesta ja opiskeli puheviestintää Jyväskylän yliopistossa. Tuolloin Halonen aloitti uransa 1988 Yleisradiossa toimittajana Radio Keski-Suomessa. Halonen aloitti Ylessä perusteilla olevassa Radiomafiassa vuonna 1990. Kesällä 1992 Halonen juonsi tv-ohjelmaa Jaska ja sen sisko yhdessä vatsastapuhuja Ari Lauanteen kanssa. Hän muutti 27-vuotiaana Yhdysvaltoihin Los Angelesiin, jossa hän asui kolme vuotta ja eli tekemällä näyttelijän töitä elokuvissa. 28-vuotiaana hän meni naimisiin yhdysvaltalaisen lakimiehen kanssa. Avioliitto päättyi eroon viiden vuoden kuluttua. Yleisradiossa Halonen työskenteli myös Radio Ainossa 2000–2002 ja sen jälkeen valtakunnanverkon juontajana Radio Suomessa vuoteen 2006 saakka. Nelonen Median Radio Aallon toimittaja Halonen oli 2007–2009. Sinkkulaivan toisella tuotantokaudella ohjelman nettisivuilla julkaistiin rakkausvalmentajana toimineen Halosen vinkkisarja "Sinkun kymmenen syntiä". Halonen on myös ollut toimittajana useissa tosi-tv-ohjelmissa, kirjoittanut lehtijuttuja ja juontanut eri tilaisuuksia. Halonen meni naimisiin vuonna 2016 kanadalaisen Tim Poustien kanssa. Hän on asunut vuodesta 2017 Kanadassa Nanaimon kaupungissa. == Lähteet == == Aiheesta muualla == * * Luokka:Suomalaiset juontajat Luokka:Suomalaiset radiotoimittajat Luokka:Elävät henkilöt Luokka:Vuonna 1965 syntyneet